stanford-oval/wikipedia huggingface dataset:
Timothée Atouba

| 0 | 1 | 2 |
| --- | --- | --- |

Henkilötiedot
Syntymäaika: 17. helmikuuta 1982 (ikä 42)
Syntymäpaikka:  Douala, Kamerun
Pelipaikka: vasen laitapakki
Pituus: 191 senttimetriä
Junioriseurat
1996–1999: Union Douala
Seurat
| Vuodet | Seura | O (M) |
| 2000 2000–2002 2002–2004 2004–2005 2005–2009 2009–2011 2012– | Union Douala Neuchâtel Xamax FC Basel Tottenham Hotspur Hamburger SV Ajax Las Palmas | 16 (4) 46 (2) 72 (2) 18 (1) 83 (1) 1 (0) 0 (0) |
Maajoukkue
| 1999–2008 |  Kamerun | 42 (0) |
 Seurajoukkueuran tilastot kattavat vain kansalliset sarjat.
| Mitalit> Maa:   Kamerun.Miesten jalkapallo.AM-kilpailut  | Mitalit> Maa:   Kamerun.Miesten jalkapallo.AM-kilpailut  | Mitalit> Maa:   Kamerun.Miesten jalkapallo.AM-kilpailut  | Maa:   Kamerun> Miesten jalkapallo. |
| --- | --- | --- | --- |
|  Hopeaa | Ghana 2008 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Hopeaa | Ranska 2003 |  |  |
Timothée Atouba (s. 17. helmikuuta 1982 Douala, Kamerun) on kamerunilainen entinen jalkapalloilija.
7. heinäkuuta 2009 Atouba allekirjoitti alankomaalaisen Ajax Amsterdamin kanssa kaksivuotisen pelaajasopimuksen, joka kesti kesäkuun 2011 loppuun. Sopimus sisälsi myös option kahdesta seuraavasta kaudesta 2012 ja 2013. Atouba siirtyi Ajaxiin saksalaisesta Hamburger SV:stä. Hän pelasi myöhemmin Segunda Divisiónin Las Palmasissa.
Atouba on edustanut Kamerunia 42 kertaa. Hän kuului muun muassa maan joukkueeseen vuosien 2004, 2006 ja 2008 Afrikan-mestaruuskilpailuissa.
Aiheesta muualla

Kuvia tai muita tiedostoja aiheesta Timothée Atouba Wikimedia Commonsissa
Kamerunin joukkue – Maanosaliittojen cup 2003
1 Kameni |
2 Tchato |
3 Perrier-Doumbé |
4 Song |
5 Atouba |
6 Njanka |
7 M’Bami |
8 Geremi |
9 Eto’o |
10 Emana |
11 N’Diefi |
12 Kwekeu |
13 Mettomo |
14 Epalle |
15 Bahoken |
16 Mezakue |
17 Foé |
18 Idrissou |
19 Djemba-Djemba |
20 Falemi |
21 Job |
22 Ngon |
23 Eboué |
Valmentaja Schäfer
Kamerunin joukkue – Jalkapallon AM-kilpailut 2004
1 C. Kameni |
2 Perrier-Doumbé |
3 Tchato |
4 Song |
5 Atouba |
6 Njanka |
7 M’Bami |
8 Geremi |
9 Eto’o |
10 M’Boma |
11 Ndiefi |
12 Falemi |
13 Mettomo |
14 Makoun |
15 Bahoken |
16 Tignyemb |
17 M. Kameni |
18 Idrissou |
19 Djemba‑Djemba |
20 Olembé |
21 Mézague |
22 Kome |
Valmentaja Schäfer
Kamerunin joukkue – Jalkapallon AM-kilpailut 2006
1 Kameni |
2 Ateba |
3 Atouba |
4 Song |
5 Kalla |
6 Angbwa |
7 Kome |
8 Geremi |
9 Eto’o |
10 Emana |
11 Makoun |
12 Deumi |
13 Feutchine |
14 Saidou |
15 Webó |
16 Hamidou |
17 Ebede |
18 Douala |
19 Djemba‑Djemba |
20 Olembé |
21 Boya |
22 Meyong  |
23 Bikey |
Valmentaja Jorge
Kamerunin joukkue – Jalkapallon AM-kilpailut 2008
1 Kameni |
2 Binya |
3 Tchato |
4 R. Song |
5 Atouba |
6 Angbwa |
7 M’Bami |
8 Geremi |
9 Eto’o |
10 Emana |
11 Makoun |
12 N'Kong |
13 N'Guemo |
14 Epalle |
15 A. Song |
16 Hamidou |
17 Idrissou |
18 Tomou |
19 Mbia |
20 Essola |
21 Job |
22 Mbarga  |
23 Bikey |
Valmentaja Pfister
Japanin Grand Prix 1999

Japanin Grand Prix 1999 oli Formula 1 -sarjan osakilpailu, joka ajettiin Suzukan radalla Japanissa 31. lokakuuta 1999. Kilpailu oli kauden viimeinen ja sen voitti Mika Häkkinen, joka samalla varmisti itsellensä toisen maailmanmestaruutensa. Ferrari vei valmistajien mestaruuden. Vuoden 1996 maailmanmestari Damon Hill päätti uransa tähän kilpailuun.
Tilanne ennen kilpailua

Japanin Grand Prix'ssa ratkesivat sekä kuljettajien että valmistajien mestaruudet. Kuljettajien puolella mestaruudesta taistelivat Eddie Irvine (pisteitä 70) ja Mika Häkkinen (pisteitä 66). Jos Häkkinen saisi neljä pistettä enemmän kuin Irvine, olisi Häkkinen mestari. Jos Häkkinen voittaisi ja Irvine olisi toinen, olisi heillä yhtä paljon pisteitä, mutta mestaruus menisi Häkkiselle suuremman voittojen määrän takia. Toinen tasatilan mahdollisuus olisi seuraava: Häkkinen sijoittuisi kolmanneksi (4 pistettä) ja Irvine jäisi pisteittä. Voittoja heillä olisi silloin yhtä paljon (molemmilla 4), samoin kuin toisiakin sijoja (molemmilla 2), mutta kolmansia sijoja olisi Häkkisellä 4 ja Irvinella 2. Jos Häkkinen taas jäisi pisteittä tai jos Häkkinen saisi vähemmän kuin neljä pistettä kurottua eroa kiinni, olisi Irvine mestari.
Valmistajien tilanne oli seuraava: Ferrarilla pisteitä 118 ja McLarenilla 114. Tasapisteissä mestaruus menisi McLarenille, koska sillä oli ennen kilpailua enemmän voittoja kuin Ferrarilla. Jos McLaren taas saisi enemmän pisteitä, olisi se mestari. Vastaavasti jos McLaren saisi kilpailusta alle neljä pistettä enemmän kuin Ferrari, olisi Ferrari mestari.
Kilpailu

Kilpailun lähtö oli toisesta ruudusta lähteneen Häkkisen kannalta loistava. Hän ohitti lähes välittömästi paalupaikalta startanneen Michael Schumacherin, ja oli jo kaukana muista tultaessa ensimmäiseen mutkaan. Loistavan lähdön sai myös Prostin Olivier Panis, joka nousi sijalle kolme. Heinz-Harald Frentzen sai myös hyvän lähdön, mutta koska David Coulthardin lähtö epäonnistui, meni myös Frentzenin lähtö pilalle. Kilpailun ensimmäisellä kierroksella saatiin heti yksi keskeyttäjä, kun Alessandro Zanardi joutui jättämään kilpailun kesken sähkövian takia. Jo muutaman kierroksen jälkeen Häkkinen ja Michael Schumacher olivat onnistuneet ajamaan muilta karkuun.
Maaliin tultaessa kärkiautojen järjestyksissä oli tapahtunut pieniä muutoksia: Panis oli joutunut keskeyttämään ajettuaan 19 kierrosta ja Coulthard joutui keskeyttämään hydrauliikkavikaan ajettuaan 39 kierrosta. Häkkinen voitti kilpailun ja mestaruuden, mutta valmistajien mestaruus meni Ferrarille. Häkkinen ajoi kilpailun nopeimman kierroksen ajalla 1,41.319.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Mika Häkkinen | McLaren-Mercedes | 53 | 1'31:18.785 | 2 | 10 |
| 2 | 3 |  Michael Schumacher | Ferrari | 53 | 5.015 | 1 | 6 |
| 3 | 4 |  Eddie Irvine | Ferrari | 53 | +1:35.688 | 5 | 4 |
| 4 | 8 |  Heinz-Harald Frentzen | Jordan-Mugen-Honda | 53 | +1:38.635 | 4 | 3 |
| 5 | 6 |  Ralf Schumacher | Williams-Supertec | 53 | +1:39.494 | 9 | 2 |
| 6 | 11 |  Jean Alesi | Sauber-Petronas | 52 | +1 krs. | 10 | 1 |
| 7 | 17 |  Johnny Herbert | Stewart-Ford | 52 | +1 krs. | 8 |   |
| 8 | 16 |  Rubens Barrichello | Stewart-Ford | 52 | +1 krs. | 13 |   |
| 9 | 22 |  Jacques Villeneuve | BAR-Supertec | 52 | +1 krs. | 11 |   |
| 10 | 10 |  Alexander Wurz | Benetton-Playlife | 52 | +1 krs. | 15 |   |
| 11 | 12 |  Pedro Diniz | Sauber-Petronas | 52 | +1 krs. | 17 |   |
| 12 | 23 |  Ricardo Zonta | BAR-Supertec | 52 | +1 krs. | 18 |   |
| 13 | 14 |  Pedro de la Rosa | Arrows | 51 | +2 krs. | 21 |   |
| 14 | 9 |  Giancarlo Fisichella | Benetton-Playlife | 47 | Moottori | 14 |   |
| Kesk. | 15 |  Toranosuke Takagi | Arrows | 43 | Vaihdelaatikko | 19 |   |
| Kesk. | 20 |  Luca Badoer | Minardi-Ford | 43 | Moottori | 22 |   |
| Kesk. | 2 |  David Coulthard | McLaren-Mercedes | 39 | Hydrauliikka | 3 |   |
| Kesk. | 21 |  Marc Gené | Minardi-Ford | 31 | Vaihdelaatikko | 20 |   |
| Kesk. | 7 |  Damon Hill | Jordan-Mugen-Honda | 21 | Vetäytyi | 12 |   |
| Kesk. | 18 |  Olivier Panis | Prost-Peugeot | 19 | Sähköt | 6 |   |
| Kesk. | 19 |  Jarno Trulli | Prost-Peugeot | 3 | Moottori | 7 |   |
| Kesk. | 5 |  Alessandro Zanardi | Williams-Supertec | 0 | Sähköt | 8 |   |
Colman Domingo

| Colman Domingo |
| --- | --- |
 Domingo vuonna 2022
Henkilötiedot
Koko nimi:  Colman Jason Domingo
Syntynyt: 28. marraskuuta 1969 (ikä 55) Philadelphia, Pennsylvania, Yhdysvallat
Kansalaisuus:   Yhdysvallat
Ammatti:  näyttelijä
Aiheesta muualla
www.colmandomingo.com
IMDb
Colman Jason Domingo (s. 28. marraskuuta 1969 Philadelphia, Pennsylvania, Yhdysvallat) on yhdysvaltalainen näyttelijä. Hän voitti vuonna 2022 Primetime Emmy -palkinnon roolistaan televisiosarjassa Euphoria. Vuonna 2011 hän sai Tony-ehdokkuuden roolistaan musikaalissa The Scottsboro Boys. Vuonna 2024 hän sai parhaan miespääosan Oscar-ehdokkuuden elokuvasta Rustin, ja seuraavana vuonna hän sai saman ehdokkuuden elokuvasta Sing Sing.
Elämä

Domingo on isänsä puolelta belizeläistä ja guatemalalaista sukua. Hän opiskeli journalistiikkaa Temple University -yliopistossa. Näyttelijänuransa ohella hän on toiminut myös näytelmäkirjailijana.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1999 | Pahin rikos | True Crime | Wally Cartwright |
| 2012 | Lincoln | Lincoln | Alokas Harold Green |
| 2013 | Almost Friends | All Is Bright | Nzomo |
| 2013 | Lee Daniels' the Butler | Lee Daniels' the Butler | Freddie Fallows |
| 2014 | Time Out of Mind | Time Out of Mind | Oyello |
| 2014 | Selma | Selma | Ralph Abernathy |
| 2016 | The Birth of a Nation | The Birth of a Nation | Hark |
| 2018 | Assassination Nation | Assassination Nation | Rehtori Turrell |
| 2018 | If Beale Street Could Talk | If Beale Street Could Talk | Joseph Rivers |
| 2019 | Lucy in the Sky | Lucy in the Sky | Frank Paxton |
| 2020 | Zola | Zola | X |
| 2020 | Ma Rainey's Black Bottom | Ma Rainey's Black Bottom | Cutler |
| 2021 | Without Remorse | Without Remorse | Pastori West |
| 2021 | The God Committee | The God Committee | Isä Dunbar |
| 2021 | Candyman | Candyman | William Burke |
| 2023 | Transformers: Rise of the Beasts | Transformers: Rise of the Beasts | Unicron (äänirooli) |
| 2023 | Rustin | Rustin | Bayard Rustin |
| 2023 | Häivähdys purppuraa | The Color Purple | Mister |
| 2023 | Ruby – Teini-ikäinen merihirviö | Ruby Gillman, Teenage Kraken  | Peter Gillman (äänirooli) |
Filmografia > Televisiosarjat

| Vuodet | Sarja | Roolihahmo |
| --- | --- | --- |
| 2015 | The Knick | Tohtori Russell Daniels |
| 2015–2023 | Fear the Walking Dead | Victor Strand |
| 2019–2022 | Euphoria | Ali |
| 2025– | Your Friendly Neighborhood Spider-Man | Norman Osborn (äänirooli) |
Aiheesta muualla

Virallinen sivusto
Colman Domingo Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Yhdysvallat 
Taiteenala:  Emmy Awards  MusicBrainz 
Henkilöt:  Deutsche Synchronkartei 
Muut:  IdRef
Kustaa Eerikinpoika Vaasa

Kustaa Eerikinpoika Vaasa. Vuoden 1880 aikoihin tehty piirros pohjautuu 1600-luvulla eläneen Abraham Wuchtersin maalaukseen, joka saattoi esittää Kustaa Eerikinpoikaa.
Kustaa Eerikinpoika Vaasa (ruots. Gustaf Eriksson Vasa; 28. tammikuuta 1568 Nyköping, Ruotsi – 22. helmikuuta 1607 Kašin, Venäjä) oli Ruotsin kruununprinssi, kuningas Eerik XIV:n ja kuningatar Kaarina Maununtyttären vanhin poika, joka isänsä syrjäyttämisen jälkeen eli pääosan elämästään maanpaossa ja vankeudessa.
Elämäkerta

Kustaa Eerikinpojan ollessa alle vuoden ikäinen hänen isänsä syöstiin vallasta ja kuninkaaksi tuli tämän veli Juhana III. Eerik XIV:n perhe eli vankeudessa yhdessä Eerikin kanssa vuoteen 1573, minkä jälkeen Kustaa oli kaksi vuotta äitinsä huostassa Turussa. Maaliskuussa 1575 Ruotsin valtaneuvosto päätti erottaa seitsenvuotiaan pojan myös äidistään ja lähettää hänet Puolaan, jossa hän varttui vaatimattomissa oloissa tuntemattomiksi jääneiden henkilöiden kasvatettavana. Kustaa kävi jesuiittakouluja Braunsbergissä, Thornissa ja Vilnassa ja kääntyi katolilaisuuteen. Hänen kerrotaan tehneen pyhiinvaelluksen Roomaan ja tavanneen keisari Rudolf II:n.
Juhana III ei vastannut Kustaan avunpyyntöihin, mutta Juhanan seuraaja Sigismund salli Kustaan tavata äitinsä Kaarina Maununtyttären vuonna 1596 Tallinnassa. He pystyivät hädin tuskin keskustelemaan, sillä Kustaa oli miltei unohtanut äidinkielensä. Sigismundin asettama käskynhaltija Klaus Fleming kielsi Kustaata tulemasta äitinsä mukana Suomeen. Nuijasodan aikana Suomen kapinoivat talonpojat levittivät valheellista tietoa, että laillinen kruununperijä Kustaa Eerikinpoika olisi tukenut kapinaa, koska siten voitiin oikeuttaa nouseminen Klaus Flemingiä vastaan.
Asuttuaan joitain vuosia Thornissa Kustaa meni vuonna 1600 Venäjälle tsaari Boris Godunovin kutsusta. Tsaari olisi halunnut naittaa hänet tyttärelleen Ksenialle ja tehdä hänestä Venäjän etuja ajavan Ruotsin kruununtavoittelijan. Kustaa kieltäytyi ja joutui sen vuoksi olemaan useita vuosia vankina Moskovassa. Hän vapautui Boris Godunovin kuoltua vuonna 1605, mutta uusi tsaari Vale-Dmitri I vangitutti hänet pian uudelleen. Kustaa vapautui uudelleen Dmitrin syrjäyttämisen jälkeen, mutta kuoli hieman myöhemmin Kašinissa Keski-Venäjällä.
Kustaa Eerikinpojalla on väitetty olleen Brita Karth -nimisen naisen kanssa avioton poika Laurentius Karthetskij Eldh, josta Eldstierna- ja Stierneld-aatelissuvut olisivat polveutuneet. Tieto on ilmeisesti 1800-luvun alussa eläneen vapaaherra Adolf Ludvig Stierneldin liikkeelle laskemaa sepitettä, jonka tarkoituksena oli osoittaa hänen polveutuvan Vaasa-suvusta.
Aiheesta muualla

Kaarina Maununtyttären pojan myöhemmät elämänvaiheet, Aamulehti, 11.05.1924, nro 109, s. 11, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ruotsi  Puola 
Henkilöt:  Kansallisbiografia  Biografiasampo
Synnytys

Synnytys keskiajalla.
Synnytys on raskauden päätösvaihe, jossa nisäkkäillä naaraan kohdussa kasvanut poikanen siirtyy ulkomaailmaan naaraan emättimen kautta tai keisarileikkauksella. Ihmisillä synnytys tapahtuu keskimäärin noin 38 viikon (9 kk) kuluttua hedelmöittymisestä. Raskaus on täysiaikainen, kun se on kestänyt vähintään 37 ja enintään 42 viikkoa. Synnytys voidaan jakaa kolmeen vaiheeseen, joita ovat avautumisvaihe, ponnistusvaihe ja raskausjäännösten poistuminen. 
Synnytyksen käynnistämiseen voidaan lääkeaineista käyttää esimerkiksi oksitosiinia tai dinoprostonia.
Synnytykset on monissa maissa pyritty siirtämään sairaaloiden synnytysosastoille tai erikoistuneisiin synnytyssairaaloihin tai synnytyslaitoksiin. Kuitenkin esimerkiksi Hollannissa noin joka kolmas lapsi syntyy suunnitellusti kotona. Tyypillisesti kätilö avustaa synnyttäjää sekä sairaala- että kotisynnytyksessä. Erikoistuneiden laitosten etuna on mahdollisuus hätäsektioon. Toisaalta esimerksi Isossa-Britanniassa suunniteltu kotisynnytys on todettu matalan riskin synnyttäjille yhtä turvalliseksi kuin synnytys sairaalassa, ja sitä suositellaan erityisesti niille matalan riskin synnyttäjille, jotka ovat kokeneita synnyttäjiä. Aikaisemmin synnytykset ovat tapahtuneet esimerkiksi maaseudun saunoissa. Neuvostoliitossa vierailijoiden pääsy synnytyssairaaloihin oli kielletty infektioiden pelon vuoksi.
Synnytyspelko tunnetaan nimellä tokofobia.
Synnytyshuone
Synnytyksen alku

Yleensä synnytys alkaa kohdun supistuksilla, jotka ovat ensin harvempia ja tihenevät sekä voimistuvat kohti ponnistusvaihetta. Kohdun alaosa ja emätin laajenevat supistuksien johdosta synnytyskanavaksi, jolloin yleensä sikiökalvot puhkeavat ja lapsivesi poistuu emättimen kautta ulos. Lapsiveden meno voi tapahtua myös ennen supistuksien alkamista. Avautumisvaihe alkaa, kun supistuksia tulee säännöllisesti noin 10 minuutin välein. Kohdunkaula lyhenee, ja kohdunsuu avautuu. Kun kohdunkaula on halkaisijaltaan 10 senttimetriä ja sikiön pää laskeutunut lantionpohjalle, avautumisvaiheen katsotaan päättyneen. Avautumisvaiheen kesto vaihtelee paljon, se on useita tunteja ja aiemmin synnyttäneillä yleensä lyhyempi kuin ensisynnyttäjillä.
Ponnistusvaihe

Sikiön pään laskeuduttua lantionpohjalle se alkaa painaa supistusten aikana äidin peräaukkoa, mikä saa äidille aikaan voimakkaita ponnistuksia. Ponnistusvaiheessa, joka kestää parista minuutista useaan tuntiin, sikiö syntyy normaalisti pää edellä kasvojen ollessa äidin selkää kohden. Liian nopea pään ulostulo saattaa aiheuttaa välilihan repeämiä. Pään synnyttyä kätilö avustaa ensin vuorotellen sikiön olkapäät ja sitten lopun kehon ulos äidistä. Ponnistusvaihe päättyy lapsen syntymään.
Näiden synnytysvaiheiden jälkeen äidistä poistuvat viimeisessä vaiheessa, jälkeisvaiheessa, sikiökalvot ja istukka. Synnytyksen jälkeen voi vielä tuntua jälkipolttoja, jotka johtuvat kohdun supistelusta sen palatessa normaaliin kokoonsa.lähde?
Tarjonnat

Sikiö voi syntyä eri tarjonnalla. Sana tarkoittaa sikiön asentoa suhteessa äidin vartaloon synnytyksen alkaessa. Tarjontoja ovat esimerkiksi
Raivotarjonta = vauvan kasvot äidin selkään päin; yleisin
Avosuinen tarjonta = vauvan kasvot äidin vatsaan päin
Kasvotarjonta = vauva on syntymässä kasvot edellä eikä mahdu syntymään alakautta; tarvittaessa apuvälineiden käyttö tai keisarileikkaus
Perätila = vauva on syntymässä jalat edellä; alakautta synnyttäminen on riskialtista ja vaatii lääkärin toimenpiteitä (ulkokäännös, apuvälineet tai keisarileikkaus)
Komplikaatiot > Riskit lapselle

Jos synnytys ei onnistu äidin omin voimin, synnytystä avustetaan synnytysinstrumenteilla, lähinnä imukupeilla tai pihdeillä. Näiden komplikaatioriskit koskevat niin äitiä kuin lasta ja voivat pahimmillaan olla vakavia. Vaikeammissa tapauksissa tehdään keisarileikkaus. Lapsi voi myös kuolla ennen syntymäänsä. Arviolta 0,5 prosenttia raskauksista päättyy kohtukuolemaan. Suomessa kohtukuolematapauksia on noin 170 vuosittain.
Keisarileikkaus on alatiesynnytystä riskialttiimpaa sikiölle sekä äidille, eikä sitä yleensä lähdetä tekemään turhista syistä riskien takia. Joissain tapauksissa sektio voi kuitenkin pelastaa vauvan hengen, jos alatiesynnytys ei etene normaalisti. Pitkittynyt alatiesynnytys altistaa sikiön muun muassa hapenpuutteelle ja siten aivovaurioriskille. Synnytyksen aikainen hapenpuute, hermostovauriot ja muut synnytykseen liittyvät tekijät ovat syitä 12 %:iin kehitysvammoista. Lisäksi synnytys voi aiheuttaa olkahermopunoksen vaurion (3 % synnytyksistä) tai olkapäiden kiinnijuuttumisen (0,5–1,5 % synnytyksistä). Aivoihin kohdistuvan paineen johdosta n. 20–25 % vastasyntyneistä kärsii jonkinasteisesta aivojen sisäisestä verenpurkaumasta, joka vakavimmillaan voi aiheuttaa mm. kehitys- ja koordinaatiohäiriöitä. Pahimmillaan epäonnistunut alatiesynnytys voi johtaa lapsen kuolemaan. Aivovauriot sekä kuolemaan johtaneet alatiesynnytykset ovat kuitenkin hyvin harvinaisia Suomessa.lähde?
Raskausviikkojen 22 ja 37 välillä eli ennenaikaisesti syntynyt lapsi on keskonen.
Synnytysasennot

Synnytyksen voi suorittaa monessa eri asennossa, joilla on erilaiset vaikutukset synnytyksen helppouteen ja synnytyskipuun. Pystyasennot, kuten seisominen, istuminen ja kyykky, saattavat olla helpompia kuin makuuasennot. Synnyttää voi myös konttausasennossa tai polvistuen etunojassa.
Suomessa suurin osa synnyttäjistä valitsee puoli-istuvan asennon.
Perhesuunnittelu

Maailmanlaajuisesti lähes puolet kaikista raskauksista on suunnittelemattomia eli vahinkoraskauksia. Yli 60 prosenttia suunnittelemattomista raskauksista päättyy aborttiin. Merkittäviä syitä vahinkoraskauksiin ovat tiedon (perhesuunnittelun) puute, sopivien ehkäisymenetelemien heikko saatavuus, naisten itsemääräämisoikeuteen kohdistuvat stigmat, seksuaalinen väkivalta ja köyhyys. Suomalaisista alle 20-vuotiaista abortin hakijoista yli 40 % ei ollut käyttänyt ehkäisyä ennen keskeytykseen päätynyttä raskautta (Stakes 2006). Tanskassa alle 20-vuotiaiden raskauksista 86 % on suunnittelemattomia (Vikat ym. 2002).
Yhdysvalloissa 14 % vuosina 1982-2010 syntyneistä oli ei-toivotuista raskauksista eli äiti ei halunnut raskautta silloin eikä milloinkaan tulevaisuudessa.
Kulttuuri

Varpajaiset ovat juhla, jonka tuore isä järjestää (miespuolisille) ystävilleen pian lapsen syntymän jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Synnytyspelko (Arkistoitu – Internet Archive)
Synnytyskivun hoito, Suomen Anestesialääkäriyhdistyksen opas synnyttäjälle (pdf)
Synnytyksestä Kuopion yliopistollisen sairaalan Tutuks -palvelu
Ohjeita isälle synnytyksestä ja siihen valmistautumisesta (Arkistoitu – Internet Archive), näyte teoksesta Vaippavapaalla - Vaihtoehtoinen opaskirja uudelle isälle (Ajatus Kirjat 2007)
Muumi (virvoitusjuoma)

Muumi (puhekielessä myös Muumilimu) on Sinebrychoffin valmistama virvoitusjuoma.Metsämansikan makuista juomaa on valmistettu vuodesta 1991 lähtien.Aiemmin valikoimaan on kuulunut myös muita makuvaihtoehtoja. Alun perin Muumia myytiin 0,33 litran lasipulloissa, nykyään 0,5 ja 1,5 litran muovipulloissa.Tammikuussa 2014 markkinoille tuli kuuden 0,33 litran juomatölkin monipakkaus, joka on sittemmin poistunut myynnistä. Suurempi 1,5 litran pullo tuli markkinoille maaliskuussa 2019. Kuluttajat olivat toivoneet suurempaa pakkauskokoa valmistajalta pitkään.
Pullojen etiketeissä esiintyy Muumi-hahmoja.
Muumien näkyminen virvoitusjuomien tunnuksena edustaa 1980-luvulla elintarviketeollisuudessa voimakkaasti yleistynyttä hahmomarkkinointia, jolla tuotteita pyritään muokkaamaan lapsikohderyhmän kannalta kiinnostavammaksi.
Maut

Metsämansikka (1991)
Sokeriton metsämansikka (2022)
Omena (1991)
Lakritsi (1990-luku)
Mustikka (2003)
Mustikka-vadelma (2019)
Raparperi-mansikka (2020)
Hedelmä (nimellä Kesäjuoma, 2021)
Vadelma-päärynä (2025)
Muumi-virvoitusjuomaa myytiin 1990-luvun aikana metsämansikan lisäksi omenan ja lakritsin makuisena. Vuonna 2003 julkaistiin uutena makuvaihtoehtona mustikka. Samaan aikaan suuremman 1,5 litran pakkauskoon kanssa tuli myyntiin mustikan ja vadelman makuyhdistelmä maaliskuussa 2019. Elokuussa 2020 markkinoille tuli uusi mansikan ja raparperin makuinen juoma. Toukokuussa 2021 markkinoille tuotiin uusi trooppisten hedelmien makuinen Muumi Kesäjuoma. Nämä kolme erikoismakua ovat sittemmin poistuneet. Maaliskuussa 2022 tuotiin markkinoille sokeriton versio metsämansikan makuisesta juomasta.
Aiheesta muualla

Nuoruusdisko: Muumilimsasta Friscoon
Grand Canyonin yliopisto

| Grand Canyonin yliopisto |
| --- | --- |
 engl. Grand Canyon University 
Motto:  Find Your Purpose
Perustettu:  1949
Sivusto:  https://www.gcu.edu/
Grand Canyonin yliopisto (engl. Grand Canyon University, lyh. GCU) on Yhdysvaltain Arizonassa sijaitseva yksityinen yliopisto.  Yliopisto on perustettu vuonna 1949 ja se sijaitsee Phoenixin kaupungissa.
Aiheesta muualla

Yliopiston verkkosivusto (englanniksi)
Alabaman yliopisto (Birmingham)

| Alabaman yliopisto (Birmingham) |
| --- | --- |

 engl. University of Alabama at Birmingham 
Perustettu:  1969
Maskotti:  Blazer
Sivusto:  https://www.uab.edu/
Alabaman yliopisto (Birmingham) (engl. University of Alabama at Birmingham, lyh. UAB) on Yhdysvaltain Alabamassa sijaitseva julkinen yliopisto.  Yliopisto on perustettu vuonna 1969 ja se sijaitsee Birminghamin kaupungissa.
Aiheesta muualla

Yliopiston verkkosivusto (englanniksi)
Jami Virta

| Jami Virta> Henkilötiedot |
| --- | --- |
Syntynyt: 19. syyskuuta 1973 (ikä 51) Haapavesi
Kansalaisuus:   Suomi
Sotilashenkilö
Palvelusvuodet:  1998–
Sotilasarvo:  prikaatikenraali
Kunniamerkit:  SL R I Sot.am.
Ylennykset:  eversti 2022 prikaatikenraali 2024
Aiheesta muualla
CV
Jami Virta (s. 19. syyskuuta 1973 Haapavesi) on suomalainen prikaatikenraali, joka on toiminut vuoden 2024 alusta Porin prikaatin komentajana. Koulutukseltaan hän on yleisesikuntaupseeri ja valtiotieteiden tohtori.
Virta suoritti upseerin tutkinnon Kadettikoulussa vuosina 1994–1998. Hän on toiminut urallaan aiemmin muun muassa opettajana Maanpuolustuskorkeakoulussa, pataljoonan komentajana Karjalan prikaatissa sekä osastoesiupseerina, sektorijohtajana ja apulaisosastopäällikkönä Pääesikunnassa.